ད་ལྟའི་རྙོག་གླེང་གི་མགོ་ཁུངས་འཚོལ་དགོས་ན།ཡང་ན་དོན་གཅོད་འཕོ་འགྱུར་གྱི་ནད་རོ་བཙལ་དགོས་ན།དེ་གཉིས་ཀ་༢༠༡༦ལོར་མ་གཏུགས་པར་ཆ་ཚང་བ་ཞིག་འགྲེལ་བཤད་ཡོང་དཀའ།སྲིད་སྐྱོང་དང་བཀའ་ཤག་གི་གསལ་བཤད་སྔ་རྗེས་གནངས་པ་དེ་སྐོར་གླེང་ན་ངེད་གཉིས་ཤར་ནུབ་ཏུ་གྱེས་འགྲོ་བ་འདྲ།ངས་ནི།སྲིད་སྐྱོང་དང་ཁོའི་བཀའ་ཤགཡང་ན་ཚོགས་ཟུར་གང་གིས་གསལ་བཤད་དང་འགྲེལ་བཤད་གནང་གི་ཡོད་ནའང་འདྲ།ང་ལ་དགོས་པ་ནི་རྙོག་དྲ་དང་ཟང་ཟིང་མེད་པ།མཐུན་ལམ་རྡོག་རྩ་གཅིག་ཏུ་གནས་པའི་བཙན་བྱོལ་བོད་མིའི་སྤྱི་ཚོགས་ཤིག་ཡིན།དེར་ཁོང་གཉིས་ཀྱི་སུས་ཞི་འཇགས་བཟོ་ཐུབ་ན་དེར་ཁྱད་མེད།གུས་བརྩི་ཞུ་བ་ཡིན།འདི་འདྲ་ཞིག་བཤད་གླེང་མཐའ་དག་གི་འབབ་སྟེགས་ཆགས་ཐུབ་པར་སྨོན་བཞིན་ཡོད།གཞན་ཆོལ་ཞེན་དང་མི་ཞེན་ཟེར་ནས་བློ་སེང་དང་སྤེན་ཚེ་གང་ལའང་ཕྱོགས་དང་རིས་སུ་གཅོད་པ་བྱེད་དགོས་དོན་མེད།མི་འདི་གཉིས་མེད་ན་མི་རུང་བ་དེ་འདྲ་གང་ཡང་ཡིན་པར་མཐོང་གི་མེད།བདེན་པར་མཐོང་བ་དེ་གཟིགས་སུ་བྱས་ནས་གླེང་གིན་ཡོད།བདེན་པར་མཐོང་སྟངས་ལ་ནོར་འཁྲུལ་ཡོད་སྲིད།དེ་ལ་ཨུ་ནན་བྱེད་ཀྱི་མེད།